নারকীয় হত্যাযজ্ঞ চালিয়ে নালিতাবাড়ীর সমগ্র জনপদকে পঙ্গু ও স্তব্ধ করার হীন উদ্দেশ্য নিয়ে কুখ্যাত যুদ্ধাপরাধী কামারুজ্জামানের নেতৃত্বে নালিতাবাড়ী উপজেলার কাকরকান্দি ইউনিয়নের সোহাগপুর গ্রামে এই ধ্বংসযজ্ঞ চালানো হয়। স্থানীয় রাজাকার পলল্গী চিকিৎসক আব্দুল কাদের এই হত্যাযজ্ঞ চালাতে খানসেনাদের সঙ্গে থেকে বনের ভেতর দিয়ে পথ দেখিয়ে ঘটনাস্থলে নিয়ে যায়। সোহাগপুর গ্রামের নারীরা দিজ্ঞ্বিদিক জ্ঞানশূন্য হয়ে, কেউবা পানিতে ঝাঁপিয়ে পড়ে, কেউবা ছোটাছুটি করতে গিয়ে হাত-পা ভাঙে, বাচ্চার মুখ চেপে ধরে ঝোপে-ঝাড়ে লুকায়, যাতে তাদের কান্নার শব্দের রেশ ধরে এদের খুঁজে বের করতে না পারে। ফলে অনেকের কোলের বাচ্চা অজ্ঞান ও মৃতপ্রায় হয়ে গিয়েছিল। অনেকের বাকশক্তি ফিরে আসতে বেশ সময় লেগেছিল। সেই বাচ্চাদের ভেতরে দুই-একজন পরিণত বয়সেও সেই নির্মম অত্যাচারের স্মৃতি তাড়িত হয়ে মাঝেমধ্যে অস্বাভাবিক আচরণ করে।